Matias Borászat Pécsi Zweigelt 2008 - Vinoport.hu
Főoldal / Borbár / Matias Borászat Pécsi Zweigelt 2008
Villányi Cabernet Sauvignon, 2008
Érett gyümölcsös jegyektől gazdag illattal fogad a bor, amelyeknek a hordós érlelés vaníliás, fűszeres tónusa mélységet ad. Ennek megfelelően a korty is több dimenzióban halad, de benne a mentás, fűszeres, füstös ízek több teret nyernek, ezek azonban nem nyomják el már az illatban beharangozott meggyet és más piros bogyós gyümölcsöket. Izgalmas kompozíció, amely a karcsúbbnak ható testnek, a lendületes savaknak és az érett tanninoknak hála igazán élőnek hat, így könnyen élvezhető. Erdei gombák vagy bárány által meghatározott fogáshoz kínálnánk.
A kóstolás dátuma: 2011-09-28
Apám fajtája a zweigelt. Emlékszem gyerekként forró nyári napokon lementünk a pincéjébe, ő kóstolt, én csodáltam őt. Az elmúlt évtizedek forgataga elsöpörte előlünk ezt a mélyvörös színű illatában piros bogyósokat ízében jellegzetes fűszereket, legvégén fekete meggyel záró, könnyen megszerethető bort. Szigorú terméskorlátozással, kishordós érleléssel és a hagyományok tiszteletével igyekszünk borkészítő őseink nyomdokaiba lépni.
Tölgyfahordós és palackos érlelés.
Kőkapu Zweigelt Rozé
Gallay Zweigelt Rosé